google/wiki40b huggingface dataset:
Harjesia

Utseende

Middelsstore sommerfugler med avrundede vinger. Disse artene er forholdsvis mørkt fargede, oversiden er ensfarget mørkbrun. Undersiden kan være gråbrun med to mørke streker, eller den indre delen kan være mørk, den ytre blek. Som vanlig for Euptychiina er det noen øyeflekker langs ytterkanten, disse er temmelig små hos Harjesia-artene.

Levevis

Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

Utbredelse

Slekten er utbredt fra Panama i nord til Bolivia i sør.
Rock 12-24

Festivalen

Rock 12-24 er en festival for uetablerte band, som siden starten i 2006 har hatt over hundre band på scenen. Festivalen har blitt holdt i månedene mars-april.
Konseptet bak Rock 12-24 er enkelt: 12 timer med rock, fra kl. 12.00 om dagen til 24.00 om kvelden. Festivalen sitt formål er å presentere uetablerte band ved å gi unge band muligheten til å stå på scenen for første gang.
Mange band har hatt en av sine første spillejobber der, og interessen for festivalen har vokst år for år. Målt i antall band på scenen er festivalen den største for uetablerte band i Norge.
I 2009 hadde Rock 12-24 29 band på scenen, med over 50 påmeldinger. Interessen var så stor at det tok kun 24 timer før festivalen var fullbooket.
Liv (1967)

Handling

Liv handler om den unge fotomodellen Liv og en dag i hennes liv. Denne dagen er ingen vanlig dag, men heller en oppbruddsdag. Hun gjør det slutt med sin forlovede, tar et oppgjør med faren og blir selv bevisst på det tomme og meningsløse ved hennes yrke som modell. Hun blir også nødt til å finne seg et nytt sted å bo, noe hun mislykkes med og blir nødt til å flytte tilbake til sitt rom i et rivningshus.
Vetenskapsrådet

Swedish National Infrastructure for Computing

Swedish National Infrastructure for Computing (SNIC) er et organ under Vetenskapsrådet som samordner datamaskinkapasiteter ved de svenske universitetene. SNIC tilbyr forskere superdatamaskinressurser som finnes tilgjengelig på universitetene.
Kymen Sanomat

Kymen Sanomat (KySa) er en finsk avis som blir utgitt i regionen Kymenlaakso i Finland. Hovedredaksjonen er i Kotka. Den utgis hver dag i uken og har et daglig opplag på 24 216 (2009)med omtrent 62 000 leser (2007). Avisen ble stiftet i 1902.
Miljøetikk

Miljøetikk er den grenen av etikken som analyserer og/eller begrunner verdiene og de normative reglene som underligger menneskers forhold til miljøet, dvs. til den levende og ikke-levende naturen.

Begreper

Viktige begreper eller redskaper i miljøetikken er bl.a. risiko og føre-var-prinsippet. Risikoavveininger tar ikke bare hensyn til sannsynligheten for at en beslutning har uheldige miljøkonsekvenser, men også til farligheten av disse konsekvensene, gitt at de – eventuell lav sannsynlighet til tross – skulle inntreffe. Føre-var-prinsippet beskriver på sin side holdningen at usikkerhet om eventuelle skadevirkninger ikke bør brukes som argument for at eventuelle beslutninger er ufarlige. Bakgrunnen for dette prinsippet er at mange miljøødeleggelser er irreversible, dvs. ikke lar seg reversere, når de først har inntruffet. Derfor bør bevisbyrden ligge på at beslutninger er ufarlige, ikke på at de er potensielt skadelige.

Historie

Forholdet til naturen har i Europa i flere århundrer vært preget av Bibelens oppfordring «fyll jorden og legg den under dere» (1 Mos 1:28). Det fantes imidlertid også andre tradisjoner, som den kristne forvaltningstenkningen inspirert av Frans av Assisi. Dette har likevel vært et mindretallssyn.
Den første uttalte miljøetikken var sannsynligvis Aldo Leopolds «land ethic» (1949). Norske bidragsytere til miljøetikken omfatter bl.a. Arne Næss og Sigmund Kvaløy Setreng.
Hellefjorden (Kragerø)

Hellefjorden er en fjord i Kragerø kommune i Telemark. Den ligger nord for halvøya Langtangen. Fjorden er fire kilometer lang og går fra nordøst til sørvest inn til Årøsvingen. Tettstedet Vadfoss/Helle (Nordbø) ligger på nordsida av fjorden.
Mandos

Mandos' stamtre

Ilúvatar
       | |   |______________________
  _____| |______                   |
  |       _____|___________        |
  |       |        |      |        |
Vairë = Mandos   Nienna  Lórien = Estë
        (Námo)           (Irmo)    
Selv om  Vairë og Estë har samme far som de andre tre, er det bare Mandos, Nienna og Lórien som blir sett på som søsken.
Johan Diederich Behrens

Kor og teater

Behrens organiserte tre mannskor i hovedstaden slik at de ble levedyktige: Den norske Studentersangforening (1845) (Norges nest eldste etter Frimurernes Sangforening), Haandverkernes Sangforening (1847) og Handelsstandens Sangforening (1848). Behrens ble korinstruktør og dirigent for alle tre. Han var dirigent for Den norske Studentersangforening i 40 år.
I 1849 var han også teatersjef på Studentersamfundets Theater ved Det Norske Studentersamfund.
Han holdt kurs for å forbedre sangen i skolene over hele landet og utga grunnleggende lærebøker i skolesang. Behrens oppfordret by og bygd i hele Norge til å danne sangforeninger. Han var primus motor for alle de store sangerfestene som deretter ble arrangert rundt omkring i landet og etterlot seg en omfattende samling sanger for mannskor. Den viktigste er Samling af flerstemmige Mandssange som utkom i årene 1845-69 med til sammen 500 nummer.

Salmesangstriden

I 1858 utga han skriftet Om den lutherske salmesang. Dette startet det som er blitt kalt "salmesangstriden" (gjaldt syngemåten av salmene) fordi Behrens da kom i konflikt med L.M. Lindeman som hadde fått i oppdrag å tonesette salmene i M.B.Landstads nye salmebok og ville gi både eldre og nyere melodier en moderne harmonisering.

Samarbeid med Reissiger

Etter endt grunnutdannelse i Bergen, reiste Behrens til Christiania i 1841 for å studere teologi. Han var meget musikalsk og hadde en god sangstemme,og hans lidenskap for sang tok overhånd, og han bestemte seg for å vie sitt liv til sangundervisning og korinstruksjon.
Han var et naturtalent, og tok aldri noen formell utdannelse. I 1844 ble han kjent med den nytilsatte kapellmester ved Christiania Theater, tyskeren Friedrich August Reissiger, og de to ble venner og samarbeidspartnere for resten av livet. Reissiger underviste Behrens i musikkteori og hjalp ham også til en studietur til Tyskland sommeren 1850.
Behrens var ikke komponist, men skal ha vært unik som kordirigent. Når Reissiger komponerte eller arrangerte melodier, lot han Behrens prøve dem med sitt kor før de ble endelig utgitt. Dette var f.eks. tilfelle med Reissigers Den norske Sjømand og Olaf Trygvason.
Det er Behrens og Reissigers fortjeneste at "På solen jeg ser" er egen melodi. Behrens festet seg ved denne sekvensen i et større verk av Ole Bull, satte til Jørgen Moes tekst "På solen jeg ser", og kalte den "Seterjentens søndag". Reissiger arrangerte så melodien for mannskor og piano i 1851.

Æresbevisninger

Behrens ble utnevnt til ridder av St. Olavs Orden i 1869. Fra 1889 ble han bevilget pensjon av statskassen.
Hildesheim

Hildesheim er en by i Niedersachsen, Tyskland. Byen ligger i distriktet Hildesheim og omtrent 25 kilometer sørøst for Hannover, ved Bundesautobahn 7. Folketallet er 103 448 (2002)

Hildesheim ble grunnlagt av Ludvig I av det tysk-romerske rike i 815.
I byen ligger Hildesheimerdomen og St. Michael kirken som fra 1985 begge er oppført på UNESCOs liste over verdens kulturarv.
Den viktigste arbeidsgiveren i Hildesheim er Bosch-Blaupunkt med over 4 000 ansatte.

Historie

Hildesheim ligger hvor den gamle øst-vestlige handelsvei, Hellweg, kryaser elven Innerste. Det er funnet rester av en bosetning og en helligdom fra tiden før frankerne. Karl den store grunnla i 815 Hildesheims stift, og den første domkirke ble bygd av biskop Altfrid. Biskop Bernward utbygde den omkring år 1000 til en massiv kirkeborg som ble sentrum for en voksende borgerlig by.
I år 1249 fikk Hildesheim kjøpstadsrettigheter. Omkring 1300 ble biskopen tvunget til å oppgi makten over byen som så fikk egne byrettigheter og sitt eget segl. I 1367 ble byen medlem i Hanseforbundet. Etter 1542 er flere av kirkene i Hildesheim blitt lutherske, men domkirken er forblitt katolsk.
År 1807 kom Hildesheim under prøyssisk overhøyhet, men ble etter Napoleonskrigene en del av Kongedømmet Hannover. Etter 1866 ble byen sammen med Hannover igjen del av Preussen.
Den 22. mars 1945 ble en del av Hildesheims historiske sentrum ødelagt under et alliert bombeangrep. Mange historiske bygninger ble senere rekonstruert.
Kleive Auto

Kleive Auto var et rutebilselskap som ble etablert i 1930 av Harald Dyrli og Hans Romuld på Kleive, i dagens Molde kommune i Møre og Romsdal.
Kleive Auto hadde konsesjoner for person- og godsruter Botterli-Kleive-Molde og Solemdal-Osen-Kleive-Molde. På 1960-tallet drev selskapet også en del godstrafikk utenfor rute. Datterselskapet Kleive Transport A/S ble opprettet i 1970 for å ta hånd om denne godstrafikken. Selskapet hadde 3-4 vogntog som gikk i langtransport i inn- og utland.
Kleive Auto hadde 10 rutevogner og 12 helårsansatte i 1972 før fusjonen. Biler og busser fra Kleive Auto og Kleive Transport var lakkert grønne, og hadde gul overdel (se bilder, lenke nedenfor).
På 1970-tallet ble det arbeidet for mer samordning av rutebilselskapene i Møre og Romsdal. Det ble laget en utredning med forslag til ny selskapsstruktur. I dette forslaget ble Kleive Auto lagt sammen med rutebilselskapene i Molde og Gjemnes. 1. januar 1973 ble Kleive Auto innlemmet i nystiftene Molde Bilruter AS, eller Aarø-Batnfjord-Kleive Auto A/S (AaBK) som det hette fram til 1. januar 1979.
Lyngværfjorden (Rødøy)

Lyngværfjorden er et havområde i Rødøy kommune i Nordland. Den ligger nord for Lyngvær og har en lengde på cirka 10 kilometer fra vest til øst. I nord ligger øygruppene Innmyken og Håværet. I vest grenser fjorden til Norskehavet og i øst ender fjorden mellom Blikvær og Otervær. Videre østover går fjorden Blikværfjorden. Gurafjorden ligger nord for Lyngværfjorden.
La Goulette gasskraftverk

La Goulette gasskraftverk er et varmekraftverk ved La Goulette i det nordøstlige Tunisia. Det har en installert produksjonskapasitet på 240 MW, fordelt på to like store blokker med 2+1 gassturbiner, levert av General Electric.
Anlegget ble påbegynt omkring 2002 og stod ferdig i 2005. Brenselkilden er naturgass. Operatør er energiselskapet Societe Tunisienne de l'Electricite et du Gaz.
Scott Hotham

Karriere

Coulombe fikk sin debut i GET-ligaen for Lillehammer under 2010/11-sesongen, og endte oppholdet med 9 mål og 34 assist.
Etter opphold i Slovenia, Østerrike og Italia, returnerte Hotham til Norge foran 2015/16-sesongen og signerte for Storhamar.
Kurvfletting

Kurvfletting er å flette kurver, kurvmøbler og andre gjenstander. Aktiviteten blir drevet som husflid og håndverk av kurvmakere og andre. Materialet er vidjer av pil, bambus, spanskrør, peddigrør, manilarør, sjøgress og trespon. Som husflid er også tatt opp igjen et tidligere vanlig brukt materiale, bjørkerøtter (tæger), i en teknikk som kalles binding. Til grovere kurver brukes spaltede vidjer med barken på. Ellers flekkes kvistene friske og tørkes fort for at den lyse fargen skal bevares. Når kvistene er blitt stive ved lagring, bløtes de opp i vann. Sist på 1970-tallet ble kurvfletting tatt opp av ei rekke kunsthåndverkere, særlig i USA. De gjorde kurvfletting til en egen kunstform.
Travel Service Polska

Historie

Selskapet begynte med flyginger i 2012.

Flyflåte

Flyflåten til Travel Service Polska består av Airbus A330 og Boeing 737.
Aethiessa

Beskrivelse

Middelsstore, svarte gullbasser med hvite tegninger.

Utbredelse

Slekten er utbredt i Nord-Afrika, Midtøsten, Sentral-Asia og østovet til India.
Seminarium Fredericianum

Seminarium Fredericianums historie 1750-1851

I 1750 ble Seminarium Fredericianum etablert av biskop Erik Pontoppidan d.y. som et mer sekulært undervisningstilbud til elevene ved Latinskolen. Foruten undervisning i klassisk språk og bibellære fikk guttene ved Seminarium Fredericianum også lære matematikk, fysikk, litteraturhistorie, moralfilosofi, tysk og fransk. Formålet med skolen var å profesjonalisere byens handelsstand. Omkring 1780 ble fagkretsen utvidet med navigasjon og geografi med tanke på handelsstandens behov.
Seminarets navn er til ære for kong Frederik V av Danmark og Norge, som i januar 1750 approberte planene.
Bygningen fra 1752 er Bergens største trebygningen fra 1700-tallet. Skolen ble bekostet av studiosus juris Melchior Falch (1720–1791) og som takk fikk han sorenskriverembedet på Sunnmøre i 1754. 
Til å begynne med fikk tolv gutter tilbud om undervisning, kost og losji på seminaret. Skolen ble aldri populær og fram til 1778 gikk det bare en par-tre gutter der. I 1808 var det ingen elever igjen og seminaret ble lagt ned. Seminariets boksamling, som ved starten hadde 1300 bind, ble donert til Latinskolen da seminaret ble lagt ned. 
De neste fire årene ble bygget brukt som militærsykehus. I 1812 ble bygningen kjøpt av Bergens Realskole, som holdt hus her fram til 1846. I tiden 1825–1831 ble bygningen i tillegg brukt som magasin for Bergens museums samlinger. Det borgerlige Pigeinstitutt holdt også til i bygget mellom 1849–1851.

Bergens Barneasyl

I 1851 overtok stiftelsen Bergens Barneasyl bygningen. Biskop Jacob Neumann hadde 11 år tidligere tatt initiativet til stiftelsen som skulle oppdra barn under skolepliktig alder. Etter å ha solgt et skrift i forbindelse med innvielsen av den nye katedralskolebygningen, fikk biskopen i 1841 reist 800 spesidaler til drift. I november samme året kunne kommunen starte opp asyldriften i den gamle latinskolebygningen. 
Bergens barneasyl skulle gi oppdragelse til barn fra fattige hjem eller barn av foreldre som arbeidet utenfor hjemmet hele dagen. Det kunne være opptil 150 barn i alderen 2 til 7 år ved barneasylet. Tilsynet av barna ble utført av frivillige, i stor grad damer fra borger- og embetsmannstanden. Til sammen 48 damer vekslet to og to på å være med og oppdra barna. Undervisningen på barneasylet ble stort sett gjort av lærere som arbeidet gratis. Jentene fikk opplæring i håndarbeid og sang, og guttene i lesing, skriving, sang og fysisk fostring. Opphold på barneasylet kostet to skilling om dagen. For fattige barn var det mulig å bli ”adoptert” av bedrestilte borgere som bekostet oppholdet.
Vestlandske Kunstindustrimuseum brukte også bygget til utstillinger i perioden 1889–1896. 
Bygningen ble fredet av Riksantikvaren i 1927.
Bergen barneasyl er i dag en privat barnehage 81 heldagsplasser. Bygningen eies av Stiftelsen Seminarium Fredericianum.
Tiril Sjåstad Christiansen

Karriere

Under Vinter-OL for ungdom 2012 i Innsbruck tok Christiansen Norges fjerde medalje, med sin sølvmedalje under halfpipeøvelsen i Kühtai.
I sin debutsesong som senior, vinteren 2012/13, tok hun gull i slopestyle under Vinter-X Games Aspen 2013, foran Kaya Turski og Dara Howell. Bare noen måneder senere tok hun sølv i Vinter-X Games Europa 2013 i Tignes, denne gangen bak Turski, men foran Howell.
Etter å ha vært ute med en kneskade tok hun sølvmedalje i sitt X Games-comeback, under slopestyleøvelsen i Vinter-X Games Aspen 2016. Med 91,66 poeng endte hun rett bak tidenes yngste gullvinner; 13 år gamle Kelly Sildaru fra Estland (93,00), og foran landsvenninnen Johanne Killi (85,66).
Christiansen tok sitt første X Games-gull i Big Air under X Games Oslo 2016, foran lagvenninnen Johanne Killi og svenske Emma Dahlström. I perioden 2011–2014 gikk hun på NTG Lillehammer.
Christiansen var programleder for Idrettsgallaen 2019, sammen med Nicolay Ramm.
I 2019 tok hun over programlederrollen for Farmen Kjendis etter Gaute Grøtta Grav. Programmet blir vist på TV tidlig på nyåret i 2020.
National Vaccine Information Center

National Vaccine Information Center (NVIC) er en amerikansk organisasjon etablert i 1982 av Barbara Loe Fisher, Jeff Schwartz og Kathi Williams. Organisasjonen har et kritisk syn på vaksiner, og mener at barnevaksinasjonsprogrammet medfører fare for sykdom og død. Ved flere tilfeller har legeforeninger reagert på reklamekampanjer NVIC har kjørt i det offentlige rom fordi de mener organisasjonen sprer irrasjonell og farlig frykt for vaksiner.
NVIC har mottatt betydelig støtte til sine kampanjer fra stiftelsen Dwoskin Family Foundation som ble grunnlagt av ekteparet Albert og Claire Dwoskin. Sistnevnte har også sittet i NVICs styre, og har finansiert den vaksinekritiske filmen The Greater Good.
Leting

Kulturminner

Li Dazhaos gamle bosted (Li Dazhao guju, 李大钊故居) ble i 1988 oppført på Folkerepublikken Kinas liste over kulturminner.
Bremo kullkraftverk

Bremo kullkraftverk er et kullkraftverk i delstaten Virginia i det østlige USA. Det har en installert produksjonskapasitet på 254 MW, fordelt på 2 blokker / turbiner. Operatør er Dominion Virginia Power Co.
Anlegget ble bygget ut i årene 1950–1958. Brenselkilden er bitumenøst kull.
Volum

Volum er et geometrisk mål på romlig utstrekning.  SI-enheten for volum er m³ (kubikkmeter).
Volum i matematikk er mengden med plass et konkret objekt opptar. Volum er målt i kubikkenheter, som kubikkcentimeter eller kubikkmeter. Volum kan også måles i liter, 1 liter = 1 dm³.
Tour de France 1970

Mest offensive rytter

Prisen for mest offensive rytter ble gitt til Eddy Merckx.
Amr Warda

Landslaget

11. oktober 2015 fikk han sin første landskamp for Egypt mot Zambia.
Han ble tatt ut i Egypts tropp til VM i fotball 2018 i Russland.
Mathias Blårud

Rommen

Blårud startet sin karriere i Rommen, hvor han blant annet ble tatt ut på kretslaget i 2009 sammen med lagkamerat Kamran Ali Iqbal. Året etter debuterte Blårud for Rommens A-lag med målgivende pasning mot Frigg.

Vålerenga

Blårud signerte i 2013 proffkontrakt med Vålerenga, etter å ha spilt for G16-, G19- og rekruttlaget siden han dro fra Rommen i 2010. Etter flere kamper for rekruttlaget i 2. divisjon fikk han i 2013 sin debut for A-laget i Tippeligaen, som innbytter for Morten Berre under 16. mai-kampen mot Tromsø.
Dag (mytologi)

Dag (norrønt: Dagr) er en skikkelse i norrøn mytologi. Han er sønnen til jotunkvinnen (gygren) Natt (datter av Narve) og Delling (som var av gudenes ætt). Odin ga Natt og Dag hver sin hest og vogn og satte dem opp på himmelen for at de hvert døgn skulle kjøre rundt Jorden. Natt kjører foran og hesten hennes heter Rimfakse. Bak henne kjører sønnen Dag på hesten Skinfakse.
Dag skal ha vært opphavsmann til Doglingar-ætten som Helge Hundingsbane tilhørte.
Tromsø Internasjonale Filmfestival

Tromsø Internasjonale Filmfestival (TIFF) er en årlig festival i Tromsø, vanligvis tredje uke i januar.
Målt i antall besøkende er den Norges største filmfestival. Festivalen ble første gang avholdt i 1991. Festivalen hadde i 2012 solgte 52900 billetter og 6425 festivalbevis. I 2006 kunne festivalen også ta i bruk Fokus Kino, som stod ferdig i desember 2004 og som er et av Norges mest avanserte kinoanlegg. Ellers vises filmer i KulturHuset, Hålogaland Teater, Verdensteatret. I tillegg benyttes en improvisert snøkino, Tvibit, gamle rådstua og Studenthuset driv til visninger. 
Festivalen begynner visningene mandag, og med offisiell åpning onsdagen i festivaluka. Den avsluttes søndag, men med enkelte visninger påfølgende mandag av filmer som var hyppig utsolgt i festivaluka. 
Flere kjente filmer har hatt verdenspremiere på TIFF. Blant annet Kautokeino-opprøret (2008), Heftig og begeistret (2001) og Mannen fra Snåsa (2016).
Big Ten-sportsligaen

Sportsligaen Big Ten (engelsk: Big Ten Conference) ble stiftet av idrettslagene til sju utdanningsinstitusjoner i USA, i 1896, og den konkurrerer i dag innen flere idretter. Fjorten universiteter/college deltar i dag.

Historie

Sportsligaens navn var Western Conference mens den besto av lagene fra Purdue, Michigan, Wisconsin, Minnesota, Illinois, Chicago, og Northwestern.
Navnet «Big Nine», fikk sportsligaen i 1899, etter at Iowa og Indiana hadde sluttet seg til. Navnet «Big Ten» fikk ligaen i 1917.
Tromsø Storm

Tromsø Storm er Norges nordligste eliteklubb i basketball. Klubben spiller sine kamper i Tromsøhallen i Tromsø, en arena med kapasitet til ca. 2500 tilskuere. 
Tromsø Storm har spilt i BLNO siden den norske ligaen offisielt ble endret i 2000. Før dette spilte klubben i norsk eliteserie under navnet Tromsø Basketball Klubb (TBBK). TBBK vant sluttspillet i eliteserien i 1997 og tapte finalespillet i 1998. Klubben har ikke klart å gjenta dette de siste 10 år.  
Historisk har Tromsø Storm plassert seg midt på eller under midten på tabellen, men i de siste par sesongene har laget vunnet seriemesterskapet i 2006/2007-sesongen og vant bronsemedaljer i 2007/2008-sesongen. På tross av dette har klubben ikke klart å komme til sluttspillfinalene. 
Tromsø Storm har gjennom alle år vært en av de to klubbene i ligaen med høyest tilskuertall, med et foreløpig høydepunkt i den siste grunnspillkampen i sesongen 2006/2007 da en fullstappet arena så laget slå erkerival Harstad Vikings i sesongens aller siste grunnspillkamp, noe som ledet klubben til toppen av tabellen og kronet laget som seriemester.
Puno

Puno er en by sørøst i Peru, ved bredden av Titicacasjøen. Den er hovedstad i Puno-regionen og Puno-provinsen, og har omtrent 100 000 innbyggere. Puno kalles ofte «Perus folklorehovedstad».
Terner

Taksonomi

Terner ble tidligere regnet som en selvstendig familie (Sternidae), men inngår nå som en underfamilie i måkefamilien (Laridae). Inndelingen følger Illustrated Checklist of the Birds of the World og er i henhold til del Hoyo & Collar (2014).

Biologi

Gruppen er homogen og består av slanke måkefugler (Charadriiformes) med spisse nebb, korte undere ekstremiteter, relativt lange, smale og spisse vinger og en kløftet stjert. Mange bærer svarte hetter i sommerdrakten. Ternene har en tilnærmet kosmopolitisk utbredelse og lever enten som sjø- eller våtmarksfugler.
I Norge hekker makrellterne og rødnebbterne. I tillegg kan dvergterne, splitterne og svartterne observeres mer eller mindre regelmessig.
Michael Foot

Bakgrunn

Foot ble født i Plymouth i Devon i det sørvestlige England og studerte ved Wadham College ved University of Oxford. Hans far var sakfører og medlem av  det liberale partiet og medlem av Underhuset for dette partiet fra kretsen Bodmin i Cornwall (1922–24, 1929–35). Michael Foot valgte imidlertid selv å bli medlem av Labour.

Politisk karriere

I 1945 ble han Labours første parlamentsmedlem for kretsen Devonport og holdt denne plassen til 1955. På begynnelsen av 1950-tallet ble han nært knyttet til Aneurin Bevan, uoffisiell leder av Labours venstrefløy. Ved Bevans død i 1960 vant han kampen om å representere Bevans valgkrets, Monmouthshire i et suppleringsvalg. Foot ble ansett for å være for venstreorientert til å være med i Harold Wilsons første regjering (1964–70), men etter at Labour beveget seg mot venstre etter 1970 ble han i 1974 arbeidsminister i den nye Wilson-regjeringen. 
Da Wilson trakk seg som partileder, stilte Foot til valg, men tapte for James Callaghan. Han ble senere samme år valgt til partiets nestleder. 
Etter valgnederlaget beveget Labour seg ytterligere mot venstre og ved valget av ny partileder ble Foot ansett som en kompromisskandidat mellom Denis Healey, høyresidas kandidat, og Tony Benn fra «the hard left». Healey ble valgt til nestleder. På tross av at Benn tapte kampen om å bli en del av partiets ledelse, ble han likevel en dominerende person i de neste årene. Venstresida fikk blant annet gjennom forslag om mer sosialisering, fornyet makt til fagbevegelsen og ensidig atomnedrustning.
Kampen toppet seg i de to årene mellom 1979 og 1981. I tillegg til de rent substantive målene nevnt ovenfor, fikk venstresida også gjennom krav om endrede regler for valg av partiledelse og strengere regler for gjenvalg av parlamentarikere.
Som en reaksjon på denne venstredreiningen forlot deler av partiets sosialdemokratiske fløy partiet og dannet det kortlivete sosialdemokratiske partiet, som senere gikk sammen med det liberale partiet og dannet Liberaldemokratene. Etter et katastrofalt valg i 1983 trakk Foot seg som leder og ble etterfulgt av Neil Kinnock. 
I 1992 trakk Foot seg fra gjenvalg til underhuset.
Två tungor

Innhold

Der intet annet angis er visene skrevet av Fred Åkerström.